O knihe Theodora Herzla z roku 1896 pozri *Der Judenstaat.*
Theodor Herzl, autor idey založenia židovského štátu v Palestíne, zakladateľ a vedúca postava sionizmu na prelome 19. a 20. storočia.  
Autor: Ephraim Moshe Lilien.
**Židovský štát** (iné názvy: **štát Židov**, **domovina pre židovský ľud**) je výraz používaný na označenie Izraelského štátu ako národného štátu pre Židov. Svoj pôvod má spojenie „národná domovina pre židovský ľud" v Balfourovej deklarácii z roku 1917 a po dlhé roky sa vyvíjalo. Pojatie národnej domoviny pre židovský ľud je uchovávané izraelskou národnou politikou a je odrážané v mnohých izraelských verejných inštitúciách. Toto pojatie bolo uzákonené Deklaráciou nezávislosti Izraelského štátu, ktorá bola slávnostne prečítaná 14. mája 1948, rovnako ako zákonom o návrate, ktorý bol Knesetom schválený 5. júla 1950, a ktorý uvádza, že „každý Žid má právo prísť do tejto krajiny ako oleh".

Židovský štát vs. štát Židov
----------------------------

V Izraeli prebieha dlhotrvajúca debata o charaktere štátu, týkajúca sa toho, či by sa mala viac podporovať a uchovávať židovská kultúra, či by mal byť zavádzaný do škôl judaizmus a či by mali byť zachovávané zákony kašrutu a dodržovanie šabatu. Táto diskusia reflektuje historické rozdiely medzi prívržencami rôznych prúdov sionizmu a ďalšími židovskými občanmi Izraela, kde dominujú sekulárne kruhy a minoritu tvoria tradičné a ortodoxné skupiny.[chýba zdroj]

Sekulárny sionizmus, historicky dominantný prúd sionizmu, je zakorenený v poňatí Židov ako národa, ktorý má právo na sebaurčenie. Ďalší dôvod, ktorý je niekedy zmieňovaný v súvislosti so založením Izraela je ten, že Židia potrebovali štát, kde by sa nemuseli obávať antisemitizmu a mohli žiť v pokoji a mieri.[chýba zdroj]

Náboženskí sionisti veria, že viera a tradičné obrady sú pre židovský ľud ústrednou záležitosťou a preto odporujú myšlienke, že Židia budú sekulárnym národom. Namiesto toho sa usilujú o ustanovenie toho, čo chápu ako „pravé židovské spoločenstvo", teda spoločenstvo, ktoré bude zachovávať a podporovať židovské kultúrne a náboženské dedičstvo. V židovských národných aspiráciách vidia prekliatie a načrtávajú analógiu k asimilácii Židov v diaspóre, ktorí odvrhli židovskú kultúru a tvrdia, že sekulárny Izrael sa rovná založeniu štátu, kde budú Židia masovo asimilovať ako národ.[chýba zdroj]

Referencie
----------

1. ↑   *Declaration of Israel's Independence 1948* [online]. The Avalon Project at Yale Law School, [cit. 2008-05-01]. Dostupné online. Archivované 2008-02-13 z originálu. (anglicky)
2. ↑  ROSSITER, Molly. *Dershowitz calls for dialogue on Israel-Palestine* [online]. The Gazette, [cit. 2008-05-01]. Dostupné online. (anglicky)[nefunkčný odkaz]
3. ↑  MERL, Josh. *Jewish perspective: What Zionism is all about?* [online]. Yemen Times, [cit. 2008-05-01]. Dostupné online. Archivované 2008-05-17 z originálu. (anglicky)
4. ↑  
MISGAV, Haim. *Rights and obligations* [online]. YnetNews.com, [cit. 2008-05-01]. Dostupné online. (anglicky)
5. ↑  
 *Law of Return 5710-1950* [online]. Jewish Virtual Library, [cit. 2008-05-01]. Dostupné online. (anglicky)

Pozri aj
--------

* Erec Jisrael
* Palestína
* Plán Organizácie Spojených národov na rozdelenie Palestíny
* Židovská autonómna oblasť

Zdroj
-----

* *Tento článok je čiastočný alebo úplný preklad článku Židovský stát na českej Wikipédii.*